armvectores/hy_wikipedia_2023 huggingface dataset:
Երկրորդ բանակային կորպուս (Ադրբեջան)

Անվան այլ կիրառումների համար տե՛ս՝ Երկրորդ բանակային կորպուս (այլ կիրառումներ)Երկրորդ բանակային կորպուս (ադրբ.՝ 2-ci Ordu Korpusu), Ադրբեջանական Հանրապետության զինված ուժերի հինգ բանակային կորպուսներից մեկը։ Տեղակայված է Ապշերոնի թերակղզու Փիրեքեշքուլ ավանի մոտակայքում։


== Կազմ ==
Երկրորդ բանակային կորպուսի կազմի մեջ է մտնում հինգ մոտոհրաձգային բրիգադ.

2-րդ մոտոհրաձգային բրիգադ,
4-րդ մոտոհրաձգային բրիգադ,
6-րդ մոտոհրաձգային բրիգադ,
8-րդ մոտոհրաձգային բրիգադ,
18-րդ մոտոհրաձգային բրիգադ։


== Ծանոթագրություններ ==
Սոմետ Օկուր

Սոմետ Օկուր (ֆր.՝ Sommette-Eaucourt), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Ռիբմոն կանտոնի կազմի մեջ։ Համայնքի շրջանը Սեն Կանտեն է։
Համայնքի INSEE կոդը 02726։


== Բնակչություն ==
2010 թվականի տվյալներով՝ բնակչությունը կազմում է 158 մարդ։


== Տնտեսություն ==
2010 թվականին համայնքի 108 աշխատունակ (15-64 տարեկան) բնակիչներից 75-ը տնտեսապես ակտիվ էին, 33-ը՝ ոչ ակտիվ (ակտիվության ցուցանիշը կազմել 69,4%, 1999 թվականին եղել է 63,4%)։ 75 տնտեսապես ակտիվ բնակիչներից աշխատում էին 67-ը (38 տղամարդ և 29 կին), գործազուրկ էին 8-ից (2 տղամարդ և 6 կին)։ 33 տնտեսապես ոչ ակտիվ բնակիչներից 6-ը եղել են աշակերտներ կամ ուսանողներ, 13-ը՝ թոշակառուներ, 14-ը տնտեսապես ոչ ակտիվ էին այլ պատճառներով։


== Տե՛ս նաև ==
Ֆրանսիայի շրջանների ցանկ


== Ծանոթագրություն ==


== Արտաքին հղումներ ==
Վիճակագրության ազգային ինստիտուտ — Սոմետ Օկուր (ֆր.)
Կաշպուրովկա

Կաշպուրովկա (ուկրաիներեն՝ Кашпурівка), գյուղ Ուկրաինայի Խարկովի մարզի Պերվոմայսկի շրջանում։ Հիմնադրվել է 1925 թվականին։
2001 թվականի տվյալներով Կաշպուրովկա գյուղում բնակվում էր 119 մարդ։ Բնակավայրը զբաղեցնում է 0,608 կմ² տարածք։ Բնակչության խտությունը կազմում էր 195,72 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սիմա (գյուղ, Յուրև-Պոլսկի շրջան)

Անվան այլ կիրառումների համար տե՛ս՝ Սիմա (այլ կիրառումներ)Սիմա (ռուս.՝ Сима), գյուղ Ռուսաստանի Վլադիմիրի մարզի Յուրև-Պոլսկի շրջանի կազմում։
Բնակչությունը 2010 թվականին գրանցված տվյալներով կազմում էր 1537 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պիետրո Քուչուկյան

Պիետրո Քուչուկյան (հունվարի 18, 1940(1940-01-18), Արկո, Տրենտո, Տրենտինո Ալտո Ադիջե, Իտալիա), իտալահայ գրող և վիրաբույժ։ Նա նաև Բարեպաշտ հայերի միջազգային կոմիտեի նախագահն է և «Բարեպաշտ այգիներ» համաշխարհային կոմիտեի համահիմնադիրը։ Համագործակցում է Երևանի Հայոց ցեղասպանության թանգարանի հետ, «Հիշողությունը ապագան է» կոմիտեի հիմնադիրն է, որը հովանավորում է հայկական մշակութային նախագծերը։


== Կենսագրություն ==
Ծագումով հայ Պիետրո Քուչուկյանը ծնվել է Իտալիայի Տրենտո նահանգի Արկո քաղաքում։ Քուչուկյանների ընտանիքը ծագումով Օսմանյան կայսրության Սեբաստիայի շրջանից էր։
Նրա հայրը՝ Իգնատիոն, տասներկու տարեկանում հայր Անտոնի կողմից ուղարկվել է Իտալիա՝ փրկվելու Հայոց ցեղասպանությունից։ Իգնատիոն ի վերջո գնացել է Վենետիկի մոտ գտնվող Սուրբ Ղազար կղզի՝ կրթություն ստանալու։ Կրթությունը շարունակել է Թուրինում, որտեղ ստացել է բժշկության դոկտորի աստիճան։ Այնուհետև ուսումը շարունակել է Փարիզում։ Իգնատիոն իր առաջին աշխատանքը որպես բժիշկ և ռադիոլոգ ստացել է Տրենտոյում, որտեղ նա անցկացրել է կյանքի մնացած մասը։ Ինչպես իր հայրը, Պիետրո Քուչուկյանը սովորել է Վենետիկի ափերի մոտ գտնվող Սուրբ Ղազար կղզու Մխիթարյան դպրոցում։ Նա իր կրթությունը շարունակել է Պադովայի համալսարանում և 1964 թվականին ստացել է բժշկության և վիրաբուժության մասնագետի աստիճան։
1988 թվականին Հայաստանում տեղի ունեցած երկրաշարժից հետո նա գնացել է աղետի գոտի՝ օգնելու կարիքավորներին։ Քուչուկյանն աշխատել է Սպիտակում պոլիկլինիկա և Ստեփանավանում երկու դպրոց ստեղծելու ուղղությամբ։ 
2006 թվականի հոկտեմբերի 26-ին Քուչուկյանը նշանակվել է Իտալիայում Հայաստանի պատվավոր հյուպատոս (նստավայրը` Միլան)։ 
Այժմ նա Հայաստանի դեսպանության անունից ղեկավարում է Իտալիա-Հայաստան հարաբերությունները։


== Ճանաչում ==
2003 թվականի հունվարին Միլանի քաղաքապետարանը նրան պարգևատրել է «Ambrogino d'Oro»-ով՝ քաղաքի բարձրագույն պաշտոնական ճանաչմամբ՝ «Բարեպաշտները հայերի համար» հետազոտության մեջ իր գործունեության համար։
2006 թվականին Միլանի նահանգապետից ստացել է «Երախտագիտության ոսկե մեդալ»՝ Հայաստանում Ցեղասպանության թանգարանում և հուշահամալիրում կատարած աշխատանքի համար։


== Գրքեր ==
Le terre di Nairi, viaggio in Armenia, Guerini, Milan 1994, 88-7802-543-7
Viaggio tra i cristiani d’oriente, Guerini, Milan 1997, 88-7802-734-0
Dispersi, viaggio fra le comunità armene nel mondo, Guerini, Milan 1998, 88-7802-954-8
Voci nel deserto. Giusti e testimoni per gli armeni, Guerini, Milan 2000, 88-8335-167-3
Il Giardino di tenebra. Viaggio nel Nagorno Karabgh, Guerini, Milan 2003, 88-8335-413-3
La terza Armenia. Viaggio nel Caucaso post-sovietico, Guerini, Milan 2007, 88-8335-846-5


== Ծանոթագրություններ ==


== Արտաքին հղումներ ==
Gardens of the Righteous Worldwide Committee - Gariwo Archived 2012-05-19 at the Wayback Machine.
Հայկական աշխարհագրական ընկերություն

Հայկական աշխարհագրական ընկերություն, գիտական-հասարակական կազմակերպություն։ Զբաղվում է գիտական, լուսավորական, բնապահպանական, քարտեզագրական գործունեությամբ։


== Պատմություն ==
Հիմնվել է 1935 թ., Երևանում։ 1947-1995-ին գործել է ՀՀ ԳԱԱ նախագահությանն առընթեր (1995-ից՝ ինքնակառավարվող)։


== Խնդիրներ ==
Միավորում է աշխարհագրության, բնապահպանության և բնօգտագործման ու հարակից բնագավառների մասնագետների, գիտության, կրթության, մշակույթի ու այլ ոլորտների գործիչների և կազմակերպությունների։
Հիմնական խնդիրներն են նպաստել աշխարհագրական գիտությունների զարգացմանը, ուսումնական հաստատություններում աշխարհագրության դասավանդմանը, բնակչության բնապահպանական դաստիարակությանը, կոորդինացնել աշխարհագրական ԳՀ աշխատանքները, մասսայականացնել ու պրոպագանդել աշխարհագրական գիտությունների նվաճումները և այլն։


== Կառուցվածք ==
1999 թվականին ուներ մարզային ու քաղաքային բաժանմունքներ, մոտ 300 իսկական, 14 կոլեկտիվ անդամ։
Բարձրագույն մարմինը համագումարն է, որը հրավիրվում է 5 տարին մեկ։


== Պատվավոր անդամներ ==
Ավետիք Իսահակյան
Դերենիկ Դեմիրճյան
Հովհաննես Իսակով
Զ․ Խանզադյան
Ա․ Գաբրիելյան
Վիկտոր Համբարձումյան
Սերո Խանզադյան և այլք։


== Կից մարմիններ ==
Ընկերությանը կից գործում են ֆիզիկական, տնտեսական աշխարհագրության ու այլ բաժանմունքներ, հանձնաժողովներ (ֆենոլոգիական և այլն), քարանձավագիտության կենտրոն, աշխարհագրական գրադարան։


== Հրատարակություններ ==
Հրատարակում է մենագրություններ (Հովհաննես Ստեփանյան, «Հայ քարտեզագրական հրատարակությունները 260 տարում», 1955), գիտական ժողովածուներ («Հայկական ՍՍՀ հանգստի ռեսուրսները», 1977, «Աշխարհագրություն», 1978, «Հայրենագիտական հարցեր», 1984, և այլն), «Անդրկովկասի բնօգտագործման էկոլոգիական և բժշկաաշխարհագրական պրոբլեմները» (հայերեն և ռուսերեն, 1990), աշխարհագրական ատլասներ («Հայկական ՍՍՀ ատլաս», հայերեն և ռուսերեն, 1961), ուսումնական քարտեզներ, կազմակերպում գիտաժողովներ, դասախոսություններ։


== Նախագահներ ==
Ա․ Եղիազարյան
Բ․ Մարտիրոսյան
Ա․ Թախտաջյան
Ա․ Պաֆենհոլց
Ս․ Մկրտչյան
Ա․ Բաղդասարյան
Լեմվել Վալեսյան (1976-ից)։
Գոռ Թումանյան

Գոռ Սեյրանի Թումանյան (օգոստոսի 28, 2000(2000-08-28), Աշտարակ, Հայաստան - հոկտեմբերի 23, 2020(2020-10-23)), Հայաստանի զինված ուժերի զինծառայող, Հայ-ադրբեջանական պատերազմի մասնակից, զոհվել է մարտական գործողությունների ժամանակ, հետմահու պարգևատրվել է Արցախի Հանրապետության «Արիության համար», «Մարտական ծառայության համար» մեդալների և «Քաջարի մարտիկ» շքանշանի։


== Կենսագրություն ==
Գոռ Թումանյանը ծնվել է 2000 թվականի օգոստոսի 28-ին, Աշտարակ քաղաքում։ 2006-2014 թթ․ սովորել է Աշտարակի Սմբատ Շահազիզի անվան թիվ 2 միջնակարգ դպրոցում, իսկ 2014-2017 թթ․՝ Աշտարակի Նորայր Սիսակյանի անվան թիվ 5 ավագ դպրոցում։ Նախնական երաժշտական կրթությունը ստացել է Ուջանի երաժշտական դպրոցում, մայրը՝ Մարինե Մնոյանը, եղել է երաժշտության առաջին ուսուցչուհին։ 2017 թվականին ընդունվել է Երևանի Կոմիտասի անվան պետական կոնսերվատորիայի ակադեմիական վոկալ բաժին, պրոֆեսոր Կարինե Մկրտչյանի դասարան։ Ուսումը կիսատ է թողել, 2019 թվականի հունվարի 29-ին զորակոչվել է հայկական բանակ։
2020 թվականի սեպտեմբերի 27-ից Ադրբեջանի կողմից սանձազերծված պատերազմի 27-րդ օրը՝ հոկտեմբերի 23-ին, զոհվել է կամավորական հոր՝ Սեյրան Թումանյանի աչքի առաջ։ Հուղարկավորվել է Աշտարակում։ 
Երազում էր Իտալիայի Լա Սկալա թատրոնում երգել․ հրավեր էր ստացել Իտալիայից։ Գլխավոր շտաբը թույլ էր տվել, որ գնա։ Նախ համաճարակով պայմանավորված խնդիրները թույլ չտվեցին, հետո էլ որոշել էր՝ արդեն մնացել է 3 ամիս, որ զինծառայությունն ավարտի, հանգիստ, պատրաստված գնա։
2018 թվականին արժանացել է «Աշտարակի պատվավոր քաղաքացի» կոչմանը։


== Մրցանակներ ==
«Վերածնունդ» միջազգային VIII մրցույթ-փառատոն՝ նվիրված Հայաստանի Հանրապետության անկախության 25-ամյակին, Գյումրի, 2016 թվական, III կարգի դափնեկիր
«Զվարթնոց» հայ երգի 2016-2017 թթ․ մրցույթ-փառատոն, «Դասական երգ» անվանակարգ, 1-ին մրցանակ
«Տենոր» համաշխարհային ասոցիացիայի կազմակերպած «Ոսկե ձայն» միջազգային մրցույթ, Երևան, 2017 թվական, հուլիսի 14-15, 1-ին տեղ
«La riqueza de voz» մրցույթ, Իսպանիա, Լորետ դե Մար, 2017 թվական, սեպտեմբերի 22-27, Ոսկե գավաթ
«Հարմոնիա» միջազգային երաժշտական VIII մրցույթ-փառատոն (2018 թվականի ապրիլի 27-ից մայիսի 4-ը), Թուրքիա, Սիդե քաղաք, «Գրան պրի» մրցանակ


== Գոռ Թումանյանի մասին ==


== Ծանոթագրություններ ==


== Արտաքին հղումներ ==
ԵՐԳԻՉ ԳՈՌԸ
Զորամասի երգիչը
«Թե կռվից չգամ... »
Գոռ Թումանյան․ Այ վարդ
Զորամասի երգիչ Գոռը
Գոռ Թումանյան․ Գարունդ հայերեն է գալիս
Մրցանակն այս անգամ Թուրքիայից էր
Գոռ Թումանյան. «Լեբլեբիջի Հոր-հոր աղա»
Առավոտ լուսո․ հարցազրույց (Կարինե Մկրտչյան, Գոռ Թումանյան)
Gor Tumanyan: Antonio Caldara - Sebben crudele
Eater

Eater, Vox Media ընկերության կայքերից է։ Կայքը հիմնադրվել Լոկխարտ Ստիլի և Բեն Լեվենտալի կողմից 2005 թվականին, սկզբնական շրջանում կայքը կենտրոնացած էր Նյու Յորքի ռեստորանների և գիշերային ակումբների մասին հրապարակումներ կատարելու վրա։ 2009 թվականին կայքը ստացավ ազգային ճանաչում և իր մեջ գրավում էր ավելի քան 20 ամերիկյան քաղաքներ։ Vox Media-ն գնեց կայքը 2013 թվականին։ Կայքը 4 անգամ արժանացել է James Beard Foundation Awards մրցանակին։ 


== Պատմություն ==
Eater կյաքը պատկանում է Vox Media ընկերությանը։ Կայքը ծառայում է գիդ տեղի ռեստորանների համար, տրամադրում է ակնարկներ, ինչպես նաև նորություններ ռեստորանների մասին։ Կայքը շահույթը ստանում է գովազդից, որը մշակվում է Vox Creative-ի կողմից։ 
Eater հիմնադրվել է Լոկխարտ Ստիլի և Բեն Լովենտալի կողմից 2005 թվականի հուլիսին և սկզբնական շրջանում կենտրոնացված էր Նյու Յորքի ռեստորանների և գիշերային ակումբների վրա։ Կայքը հանդիսացել է այն 2004 թվականին հիմնադրված Curbed Network ցանցի 3 բլոգներից մեկը։ 2007 թվականին կայքը ուներ ավելի քան տաս հազար այցելու ամեն օր։ Լոս Անջելեսում և Սան Ֆրանցիսկոյում ընդլայնվելուց հետո, ցանցը 2009 թվականին դարձավ ազգային, իսկ արդեն 2012 թվականին տրամադրում էր տեղեկություններ ամերիկյան ավելի քան 20 քաղաքների մասին։ 
Vox Media գնեց Curbed Network 30 միլլիոն դոլարով 2013 թվականի նոյեմբերին։ Դրանից հետո կայքի այցելություններ ավելացան 250 տոկոսով։ 2014 թվականին Business Insider-ը հայտարարեց, որ Eater ունի ավելի քան 2 միլլիոն այցելուներ ամեն ամիս։ Կայքը սկսեց օգտագործել բովանդակության կառավարման համակարգ՝ Chorus և հրապարակելով ավելի շատ տեսանյութեր։ 
2017 թվականին Eater թողարկեց լոնդոնյան կայքը, առաջին անգամ Հյուսիսային Ամերիկայի սահմաներից դուրս։ Այդ ժամանակ Eater-ն ուներ ավելի քան 23 կայք ԱՄՆ-ում և Կանադայում։ 


== Աշխատանք տեսահոլովակների վրա ==
Eater թողարկեց վեբ սերիալ՝ Savvy անունով, որոում խոհարարը քննարկում էր ուտեստի պատրասման մեթոդները։ Երկրորդ եթերաշրջանը թողարկվեց 2015 թվականին։ 2017 թվակակին Vox Media-ն թողարկեց «Cult Following» և «You Can Do This» սերիալներ նախատեսված Eater կայքի համար։ 


== Ծանոթագրություններ ==
Չերեկի շրջան

Չերեկի շրջան (ռուս.՝ Черекский район, կաբ.-չերք.՝ Шэрэдж къедзыгъуэ, կարաչ.-բալկ.՝ Черек район), մունիցիպալ շրջան Ռուսաստանի Դաշնության Կաբարդա-Բալկարական Հանրապետությունում։ Անվանվել է շրջանի տարածքով հոսող Չերեկ գետի անունով։
Ստեղծվել է 1935 թվականին։ Վարչական կենտրոնը՝ քտա Կաշխատաու։


== Աշխարհագրություն ==
Շրջանի տարածքի մակերեսը կազմում է 2210 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 26057 մարդ։ Բնակչության խտությունը կազմում էր 11,79 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Ռուզվելտ (այլ կիրառումներ)

Ռուզվելտը նիդերլանդական ազգանուն է, որը նշանակում է «վարդի արտ»։
Ռուզվելտ կարող է վերաբերել ԱՄՆ-ի Նյու Յորք նահանգի Ռուզվելտ ընտանիքին, որը ներկայացրել է մի շարք հայտնի անձանց, որոնցից են՝

Էլեոնոր Ռուզվելտ - Ֆրանկլին Դելանո Ռուզվելտի կինը
Թեոդոր Ռուզվելտ - ամերիկայի 26-րդ նախագահ
Ֆրանկլին Դելանո Ռուզվելտ - ամերիկայի 32-րդ նախագահ
Ալբեր Ռուզվելտ (Albert Roosevelt, ծնվ. 1883) — ֆրանսիացի ռեգբիստ, 1900 թվականի օլիմպիական խաղերի չեմպիոն։
69-րդ հարավային զուգահեռական

69-րդ հարավային զուգահեռականը հասարակածից 69° դեպի հարավ գտնվող լայնությունների շրջանագիծն է։
Զուգահեռականն անցնում է Անտարկտիդայով և Հարավային օվկիանոսով։
Հեռավորությունը հարավային բևեռից 2345 կմ է, երկարությունը՝ 14 404 կմ, ինչը կազմում է հասարակածի երկարության 36%-ը։


== Տես նաև` ==
70-րդ հարավային զուգահեռական
68-րդ հարավային զուգահեռական
69-րդ հյուսիսային զուգահեռական


== Ծանոթագրություններ ==
(8599) Ռիպարիա

(8599) Ռիպարիա (անգլ.՝ Riparia), աստերոիդ աստերոիդների հիմնական գոտում։ Հայտնաբերվել է 1973 թվականի սեպտեմբերի 29-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,715547 ա. մ., առավելագույնը մոտենում է 2,4551 ա. մ. հեռավորության վրա և հեռանում 2,9759 ա. մ.։ Արեգակի շուրջ մեկ ամբողջական պտույտ է կատարում 1634,5 երկրային օրվա ընթացքում, իր ուղեծրով շարժվելով միջինում 0,220251 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,46° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8599) Ռիպարիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Իվի Ադամու

Իվի Ադամու (հուն․՝ Ήβη Αδάμου, նոյեմբերի 24, 1993(1993-11-24), Այիա Նապա, Ֆամագուստայի շրջան, Կիպրոս), կիպրացի երգչուհի, 2012 թվականի մայիսին իր «La La Love» երգով ներկայացրել է Կիպրոսը Եվրատեսիլ 2012 երգի մրցույթում և եզրափակիչ փուլում զբաղեցրել է 16-րդ հորիզոնականը։
Իվին 2009 թվականին մասնակցել է հունական տարբերակով Իքս Ֆակտոր մրցույթի երկրորդ եթերաշրջանին և զբաղեցրել է 6-րդ հորիզոնականը։


== Կենսագրություն ==


=== Վաղ հասակում ===
Իվին ծնվել է 1993 թ. նոյեմբերի 24-ին Կիպրոսի Հանրապետության Ֆամագուստա շրջանի Այիա Նապա քաղաք-առողջարանում։ Նրա հայրը հույն կիպրացի է, իսկ մայրը՝ բուլղարացի։ Նա ընտանիքի երեք զավակներից է, ունի 2 քույր։ 9 տարեկանում մասնակցել է երաժշտական մրցույթի, որտեղ կատարել է Աննա Վիսսիի "Kaka Paidia" երգը, և հաղթել մրցույթում։ Մրցույթից հետո նա սկսեց հաճախել վոկալի և դաշնամուրի, որն էլ առիթ հանդիսացավ հետագա երաժշտական մրցույթների։


== Ծանոթագրություններ ==


== Արտաքին հղումներ ==
Երգչուհու պաշտոնական կայքը
Ազիզքենդ (գետակ)

Ազիզքենդ, գետակ Արաքսի ավազանում, Վեդի գետի ձախակողմյան վտակը։ Սկիզբ է առնում Դահնակի լեռնաշղթայի հյուսիսային լանջերից։ Երկարությունը 13 կմ։


== Ծանոթագրություններ ==
Բրախիոզավրիդներ

Բրախիոզավրիդներ(լատիներեն Brachiosauridae), զաուրոպոդների ինֆրակարգին պատկանող սողունակոնքային դինոզավրերի ցեղ, որոնք գոյություն են ունեցել մոտ 161-100 միլիոն տարի առաջ։ Այս դինոզավրերը իրենցից ներկայացնում են չորս ոտանի (առջևի մեծ վերջույթներով), երկար պոչով ու պարանոցով կենդանիներ։ Չնայած նրանց բազմաթիվ առանձնահատկությունների կան տեսակետներ, որ այս ընտանիքը չի առանձնանում, այլ հանդիսանում է տիտանոզավրոֆորմերի խմբի մի մաս։
Ամենամեծ բրախիոզավրիդն է հանդիասնում բրեվիպարոպը։
Ներկայումս իրականացվում է աշխարհում չափերով երկրորդ բրախիոզավրիդի
(ընձուխտատիտանի՝ նախկինում բրախիոզավր բրանկա) կմախքի վերականգնումը Բեռլինի Գումբոլդտ թանգարանում։


== Դասակարգում ==


=== Տաքսոնոմիա ===
Խումբ։ Macronaria
Խումբ։ Titanosauriformes
Ընտանիք։ Brachiosauridae
Ցեղ։ Աբիդոզավր (Abydosaurus) - (Յուտա, ԱՄՆ)
Ցեղ։ Աստրոդոն (Astrodon) - (ԱՄՆ)
Ցեղ։ ?Bothriospondylus
Ցեղ։ Brachiosaurus
Ցեղ։ Breviparopus
Ցեղ։ Cedarosaurus
Ցեղ։ ?Daanosaurus
Ցեղ։ Giraffatitan - (Թանզանիա, Աֆրիկա)
Ցեղ։ ?Ischyrosaurus
Ցեղ։ ?Lapparentosaurus
Ցեղ։ Lusotitan
Ցեղ։ ?Paluxysaurus
Ցեղ։ ?Pelorosaurus
Ցեղ։ ?Pleurocoelus
Ցեղ։ Qiaowanlong
Ցեղ։ Sauroposeidon
Ցեղ։ Sonorasaurus
Տրլաշեն

Տրլաշեն, գյուղ Արևմտյան Հայաստանում, Վանի վիլայեթի Թիմարի գավառում։


== Պատմություն ==
Բնակիչները մասնակցել են 1915 թվականի Վանի ինքնապաշտպանական կռիվներին։ Ողջ մնացածները գաղթել են Արևելյան Հայաստան։


== Բնակչություն ==
1909 թվականին ուներ 95 տուն հայ բնակիչ։


== Տնտեսություն ==
Բնակչության հիմնական զբաղմունքը երկրագործություն, անասնապահությունն ու արհեստներն էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Ջորջ Սեթոն, 6-րդ լորդ Սեթոն

Ջորջ Սեթոն IV, 6-րդ լորդ Սեթոն (մոտ 1508 - 1549), Շոտլանդիայի պառլամենտի լորդ։
Եղել է Բոթվելի 1-ին կոմս Պատրիք Հեփբուրնի դստեր՝ Ջանեթ Հոփբուրնի որդին։ Հայրը՝ Սեթոնի 5-րդ լորդը, զոհվել է Ֆլոդենի ճակատամարտում, իսկ մայրն ապրել է ամուսնու մահից հետո ևս 45 տարի և ղեկավարել ընտանեկան գործերը։ Ջորջի չափահաս դառնալուց հետո նա անդամագրվել է Էդինբուրգի Շինզ թաղամասում գտնվող սուրբ Քեթրին Սիենացու մենաստանին։ 1549 թվականին որդու մահից հետո մայրը կազմակերպել է թոռնուհիներից երկուսի ամուսնությունը։
1542 թվականի մարտի 5-ին Ջորջ Սեթոնը նշանակվել է Շոտլանդիայի դատական համակարգում և շատ շոտլանդացի ազնվականների նման 1543 թվականին տվել իր համաձայնությունը թագուհի Մարիի ու Անգլիայի թագաժառանգ Էդուարդ VI-ի ամուսնությանը։ Նույն տարում նրան է հանձնարարվել կարդինալ Բիթոնի հսկողությունը, որը դեմ էր այդ ամուսնությանը, բայց Սեթոնը թույլ է տվել կարդինալին փախչել։
Մահացել է 1549 թվականին և հուղարկավորվել Քուրոս վանքում, քանի որ անգլիացիները 1548 թվականին հրդեհել էին Սեթոնների պալատը։
6-րդ լորդ Սեթոնի խնդրանքով սըր Ռիչարդ Մեյթլենդը սկսել է «Սեթոնների ընտանիքի պատմություն» աշխատությունը, որը նա ավարտին է հասցրել վերջինիս որդու՝ 7-րդ լորդ Սեթոնի օրոք։


== Էլիզաբեթ Հեյ ==
Առաջին անգամ Ջորջն ամուսնացել է Էլիզաբեթ Հեյի հետ և ունեցել յոթ երեխա․

Ջորջ Սեթոն, 7-րդ լորդ Սեթոն, ամուսնացել է Ուիլյամ Հեմիլթոնի դուստր Իսոբել Հեմիլթոնի հետ։
Ջոն Սեթոն, ամուսնացել է Իսոբել Բելֆորի հետ։
Ջանեթ, մահացել է 2 տարեկանում։
Մերիոն Սեթոն, որը նախ ամուսնացել է Մենթեյթի 4-րդ կոմս Ջոն Գրահամի հետ և ունեցել հինգ երեխա, ապա նաև՝ Սուդերլենդի 11-րդ կոմս Ջոն Գորդոնի հետ․ Իսոբել Սինքլերը Հելմսդեյլ ամրոցում թունավորել է զույգին և նրանք մահացել են Դանրոբին ամրոցում 1567 թվականի հունիսի 23-ին։
Մարգարեթ Սեթոն, նախ ամուսնացել է Ռեստալռիգցի սըր Ռոբերտ Լոգանի հետ, բայց զավակներ չի ունեցել, ապա նաև՝ Լեյդիֆլեթցի Դեյվիդ Հեմիլթոնի հետ։
Բեատրիքս Սեթոն, ամուսացել է Ջորջ Օգիլվիի հետ․ հանդիսանում էին Թեոդոր Ռուզվելտի նախնիները։
Էլեանոր Սեթոն, ամուսացել է լորդ Սոմերվիլի հետ։


== Մարի Պյերիս ==
Երկրորդ անգամ Ջորջն ամուսնացել է Մարի դե Գիզի պալատական ազնվական տիկին Մարի Պյերիսի հետ 1539 թվականին։ Պահպանվել է Նիդրի ամրոցից Մարի դե Գիզին հասցեագրված վերջինիս նամակը, որտեղ նա թագուհուն զգուշացնում է, որ լորդ Սեթոնը լսել է ռեգենտ Առանի կողմից կազմակերպվող մի դավադրության մասին, որով նրանք պատրաստվում էին առևանգել թագուհու մանկահասակ դստերը։
Ջորջն ու Մարին ունեցել են երեք զավակ՝ Ռոբերտ, Ջեյմս ու Մարի Սեթոններ։


== Ծանոթագրություններ ==

Marguerite Wood ed., Balcarres Papers: Foreign Correspondence with Marie de Lorraine, vol. 1, SHS (1923)
Maitland, Richard, The History of the House of Seytoun to 1559 by Sir Richard Maitland of Lethington continued by Alexnder Viscount Kingston, Maitland Club (1829)
Վարսինա

Վարսինա, գյուղ Արևմտյան Հայաստանում, Դիարբեքիրի վիլայեթի Դիարբեքիրի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Միխաել Ռեյզիգեր

Միխաել Ռեյզիգեր (հոլ.՝ Michael Reiziger, [ˈmɑjkəl ˈrɛizəɣər], մայիսի 3, 1973(1973-05-03), Ամստելվեյն, Հյուսիսային Հոլանդիա, Նիդերլանդներ), հոլանդացի ֆուտբոլիստ, ավարտել է խաղացողի կարիերան։ 1990–ական թվականների հոլադացի լավագույն պաշտպաններից մեկը։ Եղել է «Այաքսի», «Բարսելոնայի», ՊՍՎ Էյնդհովենի հիմնական կազմերի խաղացող։ Չեմպիոնների լիգայի հաղթող, Նիդերլանդների քառակի և Իսպանիայի կրկնակի չեմպիոն։


== Կենսագրություն ==
Միխաել Ռեյզիգերը իր կարիերան սկսել է «Այաքս» ակումբում, որտեղ անցկացրել է երեք տարի, իսկ հետագայում վարձավճարով տեղափոխվել է «Վոլենդամ», ապա «Գրոնինգեն», որից հետո նորից վերադարձել է «Այաքս» և դարձել հիմնական կազմի խաղացող։ «Այաքսի» հետ Ռեյզիգերը հաղթել է 1995 թվականի Չեմպիոնների լիգայում։ 1996 թվականին տեղափոխվել է Իտալիայի «Միլան» ակումբ, որտեղ վնասվածքի պատճառով մասնակցել է ընդամենը 10 խաղի։
Տեղափոխվելով «Բարսելոնա»՝ Ռեյզիգերը անցկացրել է յոթ մրցաշրջան՝ նվաճելով Իսպանիայի չեմպիոնի տիտղոսն ու Իսպանիայի գավաթը։ 2004 թվականին Միխաելը տեղափոխվել է «Միդլսբրո», որտեղ անցկացրել է մեկ մրցաշրջան։
2005 թվականի օգոստոսի 31-ին Ռեյզիգերը վերադարձել է Նիդեռլանդներ, և պայմանագիր է կնքել ՊՍՎ ակումբի հետ, բայց հետագայում վնասվածքի պատճառով ստիպված է եղել ավարտել ֆուտբոլիստի կարիերան։
2017 թվականի հունիսին գլխավորել է «Այաքսի» պահեստային թիմը, որը հանդես էր գալիս առաջին դիվիզիոնում։


== Ելույթների վիճակագրություն ==


== Ձեռքբերումներ ==
Նիդերլանդների առաջնության հաղթող – 1995, 1996, 2006, 2007
Նիդերլանդների գավաթի դափնեկիր – 1995, 1996
ՈՒԵՖԱ գավաթի դափնեկիր – 1992
ՈՒԵՖԱ Չեմպիոնների Լիգայի հաղթող – 1995
Միջմայրցամաքային գավաթի հաղթող – 1995
ՈՒԵՖԱ Սուպերգավաթի դափնեկիր – 1995, 1997
Իսպանիայի առաջնության հաղթող – 1998, 1999
Իսպանիայի գավաթի դափնեկիր – 1998


== Ծանոթագրություններ ==


== Արտաքին հղումներ ==
Պրոֆիլը transfermarkt.com կայքում(անգլ.)
Ֆուտբոլիստի էջը voetbalstats.nl կայքում(նիդեր.)
Աբդուլլահ իբն ալ-Մութազ

Աբդուլլահ իբն ալ-Մութազ (նոյեմբերի 1, 861(0861-11-01), Սամարրա, Saladin Governorate, Իրաք - դեկտեմբերի 29, 908(0908-12-29) կամ դեկտեմբերի 17, 908, Բաղդադ) արաբ բանաստեղծ և բանասեր 9ից 10-րդ դարերում։


== Կենսագրություն ==
Իբն ալ-Մութազը ծնվել է 861 թվականին։ Նա դաստիարակվել է դատարանում, ստացել բազմակողմանի կրթություն։ Իբն ալ-Մութազը խալիֆա Ալ-Մութազի որդին էր, որը գահընկեց արվեց գահից և մահացավ բանտում։
Իբն ալ-Մութազը որոշ ժամանակ անցկացրեց իր զարմիկի՝ խալիֆ ալ-Մութադիդի արքունիքում, որին նա մեծարում էր որպես իմաստուն կառավարիչ, որը դադարեցրեց երկրում տիրող անախորժություններն ու ապստամբությունները և ամրապնդեց Աբբասյանների իշխանությունը։ 902 թվականին հաջորդ խալիֆի՝ Ալի ալ-Մուկտաֆիի միանալով, Իբն ալ-Մութազը լքեց արքունիքը, բայց ալ-Մուկտաֆիի մահվան հետևանքով անհանգստությունների ժամանակ նա ներգրավվեց դինաստիկ պայքարի մեջ և մեկ օր (908 դեկտեմբերի 17) գրավվեց խալիֆայի գահը։ Սակայն հաջորդ օրը նրան գահընկեց արեց դատարանի պահակախումբը ՝ իր իսկ եղբորորդու գլխավորությամբ, և մի քանի օր անց մահապատժի ենթարկվեց։ Մահացել է 908 թվականի դեկտեմբերի 29-ին Բաղդադում։


== Ստեղծագործություններ ==
Իբն ալ-Մութազը շուտ սկսեց բանաստեղծություններ կազմել և ուսումնասիրել բանաստեղծական արվեստի տեսությունը։ Նրա սիրած ժանրերն էին սիրային երգերը (գազելներ), բնության նկարագրությունը։ 
Իբն ալ-Մութազը հին արաբական պոեզիայի իսկական գիտակ էր՝ անընդհատ զարգացնելով իր ավանդական պատկերները, որոնք կանոնական դարձան միջնադարում։ Միևնույն ժամանակ, նա ուշադրություն դարձրեց 8ից 9-րդ դարերի բանաստեղծների կողմից արաբական պոեզիայում ներդրված նոր ոճին։
Իբն ալ-Մութացայի վերափոխման եղանակն անթերի է ճաշակով և շնորհքով, և նրա լեզուն օժտված է ամենահարուստ երևակայությամբ։ Այս բանաստեղծի աշխատանքը համարվել է նրա ժամանակակիցների կողմից և մինչ օրս մնում է արաբական պոեզիայի գագաթնակետերից մեկը։


== Գրականություն ==
И. Ю. Крачковский, «Книга о вине Ибн ал-Му’тазза», Известия Академии наук СССР. VI серия, 21:7 (1927), C. 1163—1170


== Ծանոթագրություններ ==
Հուստինոս Փիլիսոփա

Հուստինոս Փիլիսոփա (հայտնի է նաև որպես Հուստինոս Մեծ, Հուստինոս Հռոմեացի, Հուստինոս մարտիրոս, մոտ 100[…], Նաբլուս, Հորդանան գետի արևմտյան ափ - մոտ 165, Հռոմ, Հռոմեական կայսրություն), վաղ քրիստոնեական նահատակ, ջատագով, եկեղեցու հայր, Կաթոլիկ և ուղղափառ եկեղեցիների սուրբ։ Հուստինոսը 2-րդ դարի ջատագովական գրականության թագն ու պսակն է համարվում։ Շուրջ 150 թվականին գնալով Հռոմ, հիմնում է կրոնուսույց մի դպրոց՝ փիլիսոփայական դպրոցների նմանողությամբ։ Գրել է բազմաթիվ աշխատություններ, որոնցից մեզ են հասել միայն չորսը՝ «Երկխոսություն հրեա Տրիփոնի հետ», «Քրիստոնեության առաջին ջատագովությունը ուղղված Անտոնինոս Պիոսին», «Քրիստոնեության երկրորդ ջատագովությունը ուղղված հռոմեական սենատին» և «Հարության մասին» (հատվածաբար)։ Հնում Հուստինոսի գրչին վերագրված մի շարք այլ աշխատություններ ներկայումս համարվում են այլ հեղինակների գործեր։
Ընդունել է մարտիրոսական մահ Հռոմում շուրջ 165 թ.։
Նա համարվում է առաջին քրիստոնեական հեղինակը, որը փորձել է ընդհանուր եզրեր գտնել քրիստոնյա ուսմունքի և հունա-հռոմեական փիլիսոփայության միջև։ Նրա գրվածքներում նկատվում է Պլատոնի և ստոիկյանների ուսմունքի նշանակալից ազդեցություն։


== Ծանոթագրություններ ==
Մերի Էքս երկնաքեր

Մերի Էքս, 30 աշտարակ կամ Սենթ Մերի Էքս 30 (անգլ.՝ 30 St Mary Axe)  - 40-հարկանի երկնաքեր Լոնդոնում, որի կոնստուկցիան կատարված է ցանցաթաղանթի տեսքով կենտրոնական կրող հիմքով։ Նկատելի է աշտարակից բացվող քաղաքի համայնապատկերը և կենտրոնական Լոնդոնի համար անսովոր տեսարան։ Քաղաքի բնակիչները հայելու կանաչավուն երանգի և ճարտարապետական ֆորմայի պատճառով աշտարակը կոչում են «վարունգ», «կորնիշոն» (անգլ.՝ The Gherkin)։


== Տես նաև ==
Կրող ցանցաթաղանթները ճարտապաետությունում


== Արտաքին հղումներ ==
Պաշտոնական կայք
Մասիմո Մուտարելի

Մասիմո Մուտարելի (իտալերեն՝ Massimo Mutarelli հունվարի 13, 1978(1978-01-13), Կոմո, Լոմբարդիա, Իտալիա), իտալացի ֆուտբոլիստ, կիսապաշտպան, նաև ֆուտբոլային մարզիչ։


== Ակումբային կարիերա ==
Մուտարելին իր կարիերան սկսել է Ա սերիայի Ատալանտե ակումբում՝ նորամուտը նշելով 1996 թվականի ապրիլին, երբ Ատալանտեն պարտվեց «Լացիոյին» 3:1 հաշվով։
Բերգամոյում անցկացրած չորս մրցաշրջաններից հետո Մուտարելին վաճառվել է Ջենովային 1998 թվականի հունվարին։ Ջենովայում Մուտարելին անցկացրել է 138 հանդիպում Բ սերիայում։
2002 թվականին Մուտարելին կրկին տեղափոխվեց, այս անգամ դեպի հարավ՝ «Պալերմո»։ Նա անցկացրել է երկու մրցաշրջան Բ սերիայում, նախքան ակումբը տոնեց վերադարձը Ա սերիա 2004/05 մրցաշրջանում։ Նա շարունակում է պահպանել իր գերազանց վիճակը բարձրագույն դիվիզիոնում և մեկ մրցաշրջանից հետո վարձատրվել է մայրաքաղաքային ակումբ «Լացիո» տեղափոխությամբ, որը ստորագրել է 5-ամյա պայմանագիր նրա հետ որպես ազատ գործակալ։


== Ծանոթագրություններ ==


== Արտաքին հղումներ ==
Պրոֆիլը transfermarkt.com կայքում(անգլ.)
Ֆուտբոլիստի էջը Sports.ru կայքում
Չարլզ Ջեյմս Քորել

Չարլզ Ջեյմս Քորել (անգլ.՝ Charles James Correll, փետրվարի 2, 1890(1890-02-02), Պերորիա, Իլինոյս, ԱՄՆ - սեպտեմբերի 26, 1972(1972-09-26), Չիկագո), ամերիկացի ռադիոկատակերգու, դերասան և գրող, որը հայտնի է Ֆրիմեն Գոսդենի հետ Amos 'n' Andy ռադիոսերիալում իր աշխատանքով։ Քորելը հնչունավորել է գլխավոր կերպար Անդի Բրաունին՝ մի շարք այլ փոքր դերերի հետ միասին։ 


== Կենսագրություն ==


=== Կարիերա ===
Քորելը ծնվել է Իլինոյս նահանգի Պեորիա քաղաքում։ Ի սկզբանե նա աշխատել է սղագրող և աղյուսագործ։ Նա հանդիպել է Գոսդենին Հյուսիսային Կարոլինա նահանգի Դարհեմ քաղաքում, որտեղ Քորելը աշխատում էր Ջո Բրեն պրոդյուսերական  ընկերությունում։ 1930 թվականին Քորելը և Ֆրիմենը միասին գնում են հանգստանալու Վիսկոնսին նահանգի Ժնևյան լճում, որտեղից էլ ռադիոյով հեռարձակվում էին Amos 'n' Andy-ի ռադիոսերիալում։ 1928-1934 թվականներին թիմը այլևս առանց ռադիոհաղորդման արձակուրդ չի ունենում։ Amos 'n' Andy ռադիոսերիալի 30-ամյա հոբելյանը տոնելու համար 1958 թվականի մարտի 19-ի հեռարձակումը իրականացրեցին Քորելը և Գոսդենը՝ հանդես գալով իրենց իրական ձայներով և անուններով, որը նախկին հաղորդումների ժամանակ տեղի չէր ունեցել։
1961-1962 թվականների ընթացքում Գոդենն ու Քորելը ձայնակցել են Ամերիկյան հեռարձակման ընկերության «Քելվին ու գնդապետը» սիթքոմի անիմացիոն շարքում։


=== Վերջին տարիները ===
Քորելը մահացել է 1972 թվականին Չիկագոյի հիվանդանոցներից մեկում սրտի կաթվածից։ Նախքան մահանալը նա թոշակի էր անցել և ապրում էր Կալիֆոռնիա նահանգի Բևեռլի Հիլզում՝ մի քանի թաղամաս այն կողմ իր ռադիոգործընկեր Ֆրիմեն Գոսդենից։


=== Անձնական կյանքն ու ընտանիքը ===
Քորելի առաջին ամուսնությունը Մարի Ջեյնսի հետ վերջացել է ամուսնալուծությամբ 1937 թվականի մայիսի 26-ին։ Զույգը ամուսնացած է եղել տասը տարի, սակայն ոչ մի երեխա չեն ունեցել։ 1937 թվականի սեպտեմբերի 11-ին Կալիֆոռնիա նահանգի Գլենդել քաղաքում Քորելը ամուսնացել է նախկին պարուհի Ալիս ՄաքԼաֆլինի հետ։ Նրանք ունեցել են վեց երեխա՝ Դորոթը, Չարլզը, Բարբարան, Ջոնը և Ռիչարդը։ 1954 թվականի հուլիսի 5-ին նրա յոթամյա տղան՝ Ջոն Քորելը մահացավ պատահական թունավորումից։ Դիահերձումից պարզ դարձավ, որ երիտասարդ տղան մահացել է երիկամների սուր վարակից։ 1939 թվականին Քորելի և Ալիսի դուստրը ծնվում է և ժամեր անց մահանում։
Քորելի որդին՝ Չարլզ Քորել կրտսերը դերասան ու ռեժիսոր էր։ Մյուս որդին՝ Ռիչարդ Քորելը նույնպես դերասան էր, որը Family Matters հեռուստատեսային կոմեդիայի համար մի շարք պրոդյուսերական և ռեժիսորական աշխատանքներ էր իրականացրել (նա նաև լավագույնս հիշվում է Leave It to Beaver սիթքոմի Ռիչարդ Ռիքովեր կերպարով)։ 


=== Քաղաքական հայացքներ ===
Քորելը աջակցել է Բերրի Գոլդուոթերին 1964 թվականի ԱՄՆ նախագահական ընտրությունում։


== Ժառանգություն ==
1962 թվականին կատակերգական թիմը ընդգրկվել է Ռադիոյի փառքի կենտրոնում։ 1969 թվականին Քորելը արժանացել է Հոլիվուդյան փառքի ծառուղի աստղին իր ռադիոաշխատանքի համար։ 1977 թվականին Քորելը Գոսդենի հետ միասն ընդգրկվել է Հեռարձակվողների ազգային ասոցիացիայի փառքի կենտրոնում։ 


== Ծանոթագրություններ ==


== Արտաքին հղումներ ==
Charles Correll Internet Movie Database կայքում
Սեն Պորշեր

Անվան այլ կիրառումների համար տե՛ս՝ Սեն Պորշեր (այլ կիրառումներ)Սեն Պորշեր (ֆր.՝ Saint-Porchaire), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Սեն Պորշեր կանտոնի կազմի մեջ։ Հանդիսանում է Սենտ շրջանը։
Համայնքի INSEE կոդ՝ 17387:


== Բնակչություն ==
Համայնքի բնակչությունը 2010 թվականին կազմում էր 1644 մարդ։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Սեն Պորշեր վիճակագրության ազգային ինստիտուտ (ֆր.)
Բոկովայա (Պիժմայի վտակ)

Բոկովայա (ռուս.՝ Боковая), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Պիժմա գետի ձախ ափում՝ 147 կմ հեռավորության վրա Գետի երկարությունը 77 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կամսկոմու ավազանային շրջանին, գետի ջրատնտեսային տեղամասը Վյատա գետն է, գետի ենթաավազանը Վետկա գետն է։ Գետի գետային ավազանը Կոտելնիչ գետն է՝ մինչև Կամ.

Ջրային օբյեկտի, պետական ջրային գրանցման կոդը - 10010300412111100036825
Հիդրոլոգիական ուսումնասիրությունների կոդը - 111103682
Ավազանի կոդը - 10.01.03.004
Հիդրոլոգիական ուսումնասիրությունների հատորի համարը - 11
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Անցլա (Էստոնիայի շրջան)

Անվան այլ կիրառումների համար տե՛ս՝ Անցլա (այլ կիրառումներ)Անցլա շրջան (էստ․՝ Antsla vald), շրջան Էստոնիայի Վիրումաա նահանգում։ Շրջանի կենտրոնն է Անցլա քաղաքը։


== Բնակչություն ==
2006 թվականի տվյալներով շրջանում բնակվում էին 4281 մարդ։ Բնակչության խտությունը շրջանում կազմում էր 15,81 մարդ/կմ²։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Շրջանի վարչության պաշտոնական վեբ կայքը (էստոներեն)
Ինքնավար օկրուգ

Ինքնավար օկրուգ, վարչական ինքնավարության ձև (երկրամասի կամ մարզի կազմում) որոշ սլավոնական պետություններում և նախկին Խորհրդային Միությունում, որն աչքի է ընկնում ազգային կազմի և կենցաղի առանձնահատկություններով։ 
Մինչև 1977 թվականի ԽՍՀՄ Սահմանադրության ընդունումը կոչվել է ազգային օկրուգ։ ԽՍՀՄ-ում եղել է 10 ինքնավար օկրուգ (բոլորն էլ Ռուսաստանի Խորհրդային Ֆեդերատիվ Սոցիալիստական Հանրապետությունում)։ Ինքանվար օկրուգի մասին օրենքն ընդունում էր միութենական հանրապետության Գերագույն խորհուրդ։
Քայաբաշի

Քայաբաշի, գյուղ Արևելյան Հայաստանի Ելիզավետպոլի նահանգի Արեշի գավառում։


== Բնակչություն ==
1908 թվականին գյուղն ունեցել է 2478 հայ բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Ռայա Հաֆար էլ Հասան

Ռայա Հաֆար էլ Հասան (արաբ․՝ ريا حفار الحسن‎‎, հունվար 1967, Տրիպոլի), լիբանանցի քաղաքական գործիչ, որը զբաղեցնում է Ներքին գործերի և տարածքային կառավարման նախարարի պաշտոնը։ Նախկինում եղել է երկրի ֆինանսների նախարարը։ Նա լիբանանցի առաջին կինն է, որը նշանակվել է վերը նշված նախարարների պաշտոններում։


== Վաղ տարիներ և կրթություն ==
Էլ Հասանը ծնվել է 1967 թվականի հունվարին, սուննիների ընտանիքում։ 1987 թվականի հունիսին Բեյրութի ամերիկյան համալսարանում ստացել է բիզնես վարչարարության բակալավրի աստիճան։ Իսկ արդեն 1990 թվականին Ջորջ Վաշինգտոն համալսարանում ստացել է ֆինանսական ներդրումների ոլորտում բիզնես վարչարարության մագիստրոսի աստիճան։


== Կարիերա ==
Իր կարիերայի վաղ շրջանում Էլ Հասանն աշխատել է «Méditerranée Investors Group» ընկերությունում։ Այնուհետև աշխատել է որպես Լիբանանի էկոնոմիկայի և առևտրի նախարարի խորհրդական, իսկ հետագայում արդեն աշխատել երկրի վարչապետի աշխատակազմում՝ ղեկավարելով տարբեր նախագծեր և համակարգելով վարչական բարեփոխումների իրականացումը։ Էլ Հասանն աշխատել է տնտեսական և սոցիալական բարեփոխումների իրականացման գործընթացում՝ դառնալով մի շարք նախաձեռնությունների հեղինակ։
Նշանակվելով Լիբանանի ֆինանսների նախարար՝ շարունակել է աշխատել վարչական ոլորտի բարեփոխումների ուղղությամբ, որոնք ֆինանսավորվում էին Միավորված ազգերի զարգացման ծրագրի և Համաշխարհային բանկի կողմից։


=== Ֆինանսների նախարար ===
2009 թվականի նոյեմբերի 9-ին Էլ Հասանը նշանակվել է Լիբանանի ֆինանսների նախարար՝ այդ պաշտոնում փոխարինելով Մոհամեդ Չաթահին։ Նրա պաշտոնավարումն ավարտվել է 2011 թվականին։ Այդ պաշտոնում նրան փոխարինել է Մոհամմադ Սաֆադին։


=== Ներքին գործերի և տարածքային կառավարման նախարար ===
Էլ Հասանը 2019 թվականի հունվարի 31-ին նշանակվել է Ներքին գործերի և տարածքային կառավարման նախարարի պաշտոնում՝ փոխարինելով Նոհադ Մաչնուկին։


== Անդամակցություններ ==
Էլ Հասանը «Մարտի 14-ի դաշինքի» անդամ է։ Սաադ Հարիրիի ակտիվ կողմնակիցներից է։ 2016 թվականին անդամակցել է «Arab Human Develoment Reports-ի» խորհրդատվական խորհրդին։ Էլ Հասանը «MedInvestment Bank (BankMed)» տնօրենների խորհրդի անդամ է, որտեղ նա անդամակցում է նաև աուդիտի հանձնաժողովին։ Նա նաև եղել է Տրիպոլիի հատուկ տնտեսական տարածքի ղեկավար և գլխավոր տնօրեն։


== Անձնական կյանք ==
Էլ Հասանն ամուսնացած է Ջանա Էլ Հասանի հետ։ Նրանք ունեն երեք երեխաներ։


== Ծանոթագրություններ ==


== Արտաքին հղումներ ==
Raya Haffar El Hassan – Home | Facebook
Raya Haffar El Hassan (@rayaelhassan) | Twitter
Աստերոիդների ցանկ (72201-72300)

Աստերոիդների ցանկ (72101-72200)  • Աստերոիդների ցանկ  • Աստերոիդների ցանկ (72301-72400)
 Աստերոիդների ցանկ (72101-72200)  • Աստերոիդների ցանկ  • Աստերոիդների ցանկ (72301-72400)


== Աղբյուր ==
«Discovery Circumstances: Numbered Minor Planets (70001)-(75000)»։ www.minorplanetcenter.net
Յալպուգ

Յալպուգ, քաղցրահամ լիմանային լիճ, գտնվում է Ուկրաինայի հարավ-արևմուտքում, Օդեսայի մարզում։ Ուկրաինայի ամենամեծ բնական լիճն է։ Երկարությունը կազմում է 39 կմ, լայնությունը մինչև 6 կմ, մակերեսը՝ 149 կմ²։ Միջին խորությունը մոտ 2 մ է, առավելագույնը՝ 5,5 մ։ Հաղորդակցվում է Դանուբի հետ Կուրգուլոււյ լճով։
Լիճը ունի ձգված ձև։ Արևելյան և արևմտյան ափերը բարձրադիր են, կտրտված ձորակներով, հարավային ափը ավազոտ է, ծայր հյուսիսային մասում ափը ճահճակալած է ծածկված եղեգով։ Հարավային մասում Յալպուգը միանում է Կուրուգլույ լճի հետ նեղուցով, նեղուցի ամենանեղ մասում XX դարի 70-ական թվականներին կառուցվոլ է կամուրջով ամբարտակ, որի վրայով անց է կացվել Իզմաիլ - Ռենի ավտոճանապարհը։ Ամբարտակի կառուցումից հետո ջրափոխանակությունը Յալպուգ և Կուրգուլույ լճերի միջև կրճատվեց համարյա երրորդ մասով, ինչը ավելացրեց Յալպուգի աղտոտվածության աստիճանը։ Լճի հյուսիսային ափին Յալպուգ գետի գետաբերանի մոտ է գտնվում Բոլգրադ քաղաքը։
Լճի սնուցումը հիմնականում կատարվում է Կուրգուլույ լճի հետ ջրափոխանակության հաշվին, հյուսիսից լիճն է թափվում Յալպուգ գետը, հյուսիս-արևելքից ոչ մեծ Կարասուլակ գետակը։
Ամռանը ջրի ջերմաստիճանը հասնում է +24 - +25 °C, ձմռանը լիճը սառչում է։ Ջրի միներալացումը կազմում է 1 - 1,5 գ/լ։ Լճի հատակը ծածկված է մուգ-գորշագույն, հյաուսիսում սև ածխաջրածնային ցեխերով, ծանծաղուտներում հատակը ավազածածկ է։


== Տես նաև ==
Ուկրաինայի լճեր


== Արտաքին հղումներ ==
Յալպուգ լիճը, լուսանկարներ Archived 2008-05-13 at the Wayback Machine.
(2352) Կուրչատով

(2352) Կուրչատով (անգլ.՝ Kurchatov), աստերոիդ աստերոիդների հիմնական գոտում։ Հայտնաբերվել է 1969 թվականի սեպտեմբերի 10-ին Լյուդմիլա Չեռնիխի կողմից Նաուչնիում։
Միջին հեռավորությունը Արեգակից կազմում է 3,109051 ա. մ., առավելագույնը մոտենում է 2,7702 ա. մ. հեռավորության վրա և հեռանում 3,4479 ա. մ., իսկ Երկրի ուղեծրին Կուրչատով աստերոիդը նվազագույնը մոտենում է 1,8039 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 2002,35 երկրային օրվա ընթացքում, իր ուղեծրով շարժվելով միջինում 0,179789 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,79° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2352) Կուրչատով աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ռուֆիակ դե Կորբիեռ

Ռուֆիակ դե Կորբիեռ (ֆր.՝ Rouffiac-des-Corbières), համայնք Ֆրանսիայի Օկսիտանիա մարզի Օդ գավառում։
Բնակչությունը 2008 թվականի դրությամբ կազմում է 82 մարդ, բնակչության խտությունը` 5.11 մարդ/կմ²։ Բնակավայրը զբաղեցնում է 16.04 կմ² տարածք։


== Աշխարհագրություն ==
Գտնվում է Փարիզ քաղաքից 670 կմ հարավ, Մոնպելիե քաղաքից` 135 կմ հարավ-արևմուտք, Կարկասոն քաղաքից` 45 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 41 աշխատունակ (15-64 տարեկան)  բնակիչ, որոնցից ակտիվ էին 25-ը, իսկ ոչ ակտիվները` 16։ Ակտիվության ցուցանիշը կազմում է 61,0 %։ 25 աշխատունակ մարդկանցից աշխատել է 17 անձ (10 տղամարդ և 7 կին)։ Գործազուրկ են եղել 8 անձ (6 տղամարդ և 2 կին)։ 16 անաշխատունակներից 3-ը եղել են աշակերտներ կամ ուսանողներ, 6-ը` թոշակառուներ, իսկ 7-ը չեն աշխատել տարբեր պատճառներով։


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Սալսկ

Սալսկ (ռուս.՝ Сальск), քաղաք Ռուսաստանի Ռոստովի մարզի Սալսկի շրջանում։ Ռոստովի մարզի Սալսկի շրջանի և Սալսկի քաղաքային համայնքի վարչական կենտրոնն է։ Դոնի Ռոստով քաղաքից գտնվում է 180 կմ հեռավորության վրա։
2016 թվականի տվյալներով բնակչությունը կազմում է 58680 մարդ։ Հիմնվել է 1812 թվականին։


== Արտաքին հղումներ ==
Սալսկի շրջանի պաշտոնական կայք(ռուս.)
Քաղաքի պաշտոնական կայք(ռուս.)
Սալսկ քաղաքը «Мой город» առցանց հանրագիտարանում(ռուս.)
Հովհաննես Բադալյան

Անվան այլ կիրառումների համար տե՛ս՝ Հովհաննես Բադալյան (այլ կիրառումներ)Հովհաննես Համբարձումի Բադալյան (դեկտեմբերի 15, 1924(1924-12-15), Sheverin, Համադանի նահանգ, Իրան - օգոստոսի 19, 2001(2001-08-19), Երևան, Հայաստան), հայ երգիչ (տենոր), ՀԽՍՀ ժողովրդական արտիստ (1961)։


== Կենսագրություն ==
Ծնվել է Իրանի Համադան քաղաքի մոտ գտնվող Շավարին գյուղում։
Նշանավոր հայ երգչի ընտանիքը Գարդաբադ–Վարդապատ գյուղից է ծագում։ Հովհաննեսի ծնողները Գարդաբադից գաղթել են Շավարին գյուղ՝ Համադան քաղաքի մերձակայք։
1946-1949 թվականներին սովորել է Ռոմանոս Մելիքյանի անվան երաժշտական ուսումնարանում, 1986 թվականին ավարտել Երևանի կոնսերվատորիան։ 1949-1954 թվականներին՝ Հայաստանի երգի-պարի պետական, 1954-2001 թվականներին՝ ՀՀ հեռուստառադիոպետկոմի ժողգործիքների անսամբլների մեներգիչ։ 1982-2001 թվականներին դասավանդել է Երևանի կոնսերվատորիայում։ Վախճանվել է Երևանում։


== Ստեղծագործական ուղի ==
Բադալյանի երգացանկում էին հայ դասական և ժամանակակից հեղինակների (Խաչատուր Ավետիսյանի «Որտեղ գտնեմ քեզ», «Երբ կանչում ես ինձ», Արամ Սաթյանի «Ես իմ անուշ Հայաստանի», Նիկոլ Գալանդերյանի «Դու նորից եկել ես», «Ափսոսանք»), ժողովրդական («Հորովել», «Խանիման-ջանիման», «Սարերի հովին մեռնեմ»), աշուղական (Ջիվանու «Ազգ իմ») երգեր։ Հյուրախաղերով հանդես է եկել արտասահմանում։ Երգել է հայ դասական և ժամանակակից հեղինակների, ժողովրդական, աշուղական երգեր, որոնց կատարումներն աչքի են ընկել քնարականությամբ, մեղեդային նուրբ ելևէջներով։


== Պարգևներ ==
ՀԽՍՀ ժողովրդական արտիստ, 1961
Մովսես Խորենացու մեդալ, 2001


== Ծանոթագրություններ ==

Իրանահայոց հանրագիտարան։ Կազմող` Ժանետ Տ. Լազարյան։ Երևան, «ՎՄՎ-Պրինտ, 2012։


== Արտաքին հղումներ ==
Կատարում է Հովհաննես Բադալյանը, «Մայրիկիս»
Տան մեծը. Հովհաննես Բադալյան
Ջեսսի Ռոջերս

Ջեսսի Ռոջերս (պորտ.՝ Jessie Rogers, օգոստոսի 8, 1993(1993-08-08), Գոյանիա, Բրազիլիա), բրազիլացի պոռնոդերասանուհի։


== Կենսագրություն ==
Ջեսսի Ռոջերսը ծնվել է 1993 թվականի օգոստոսի 8-ին Բրազիլիայի Դաշնային Հանրապետության Գոյանիա քաղաքում։ Սովորել է Կալիֆոռնիա նահանգի Էլ Կամինոյի և Սան Ֆրանցիսկոյի միջնակարգ դպրոցներում։ Նախքան պոռնոգրաֆիկ ֆիլմերում նկարահանվելը Ջեսսին, որպես ֆոտոմոդել աշխատել է Ամերիկայի Միացյալ Նահանգների Նյու Յորք քաղաքում։
Ջեսսին իր նորամուտը կինոաշխարհում նշեց 2011 թվականի օգոստոսին։ 2012 թվականին վիրահատական միջամտությամբ մեծացրել է իր կրծքերը՝ А չափից դարձնելով D: Նույն տարում Ջեսսի Ռոջերսը խաղացել է Baby Spice-ի դերը՝ Spice Girls-ի պոռնո շքերթի ժամանակ։ Spice Girls-ը բրիտանական փոփ խումբ է, որը կազմավորվել է 1994 թվականին։
2013 թվականի ապրիլի 24-ին Ռոջերսը դիմեց Կալիֆոռնիայի նահանգի պետական կոմիտեին՝ համաձայն AB 332 օրենքի, որը պարտավորեցնում էր վերջինիս  սեռական սյուժեների ժամանակ կրել նախապահպանակ, որն արտադրված է Կալիֆոռնիայում։
Պոռնոդերասանուհին Call of Duty: Black Ops II և League of Legends համակարգչային խաղերի մեծ սիրահար է։ Այս եզրակացության կարելի է հանգել Ջեսիի համացանցային գրառումներից։


== Ֆիլմագրություն ==
Deep Tushy Massage 3 (2011)
My Little Panties 3 (2011)
Anal Lessons (2012)
Cuties 3 (2012)
Dani Daniels' Fantasy Girls (2012)
Massive Facials 5 (2012)
Real Female Orgasms 15 (2012)
True Grit XXX — A Pleasure Dynasty Parody (2012)
Booty Pageant (2013)
Starlet of the Year (2013)


== Մրցանակներ և նոմինացիաներ ==


== Ծանոթագրություններ ==
Ախմերովո (գյուղ, Բայմակսկի շրջան)

Անվան այլ կիրառումների համար տե՛ս՝ ԱխմերովոԱխմերովո (ռուս.՝ Ахмерово, բաշկիրերեն՝ Әхмәр), գյուղ Ռուսաստանի Բաշկորտոստան հանրապետության Բայմակսկի շրջանի կազմում։
Բնակչությունը 2009 թվականին գրանցված տվյալներով կազմում էր 616 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
F.E.E.L.I.N.G.C.A.L.L.E.D.L.I.V.E

F.E.E.L.I.N.G.C.A.L.L.E.D.L.I.V.E, Pulp խմբի համերգային վիդեոն, որը թողարկվել է 1996 թվականի հոկտեմբերին, և որը շարունակել է նրանց Different Class ձայնասկավառակի հաջողությունը։ Ձայնագրվել է 1995 թվականի դեկտեմբերի 21-ին Brixton Academy-ում անցկացված ելույթի ժամանակ։ Անվանումը կրկնում է խմբի «F.E.E.L.I.N.G.C.A.L.L.E.D.L.O.V.E» երգի անունը։ Ողջ համերգը առավել ուշ միացվել է Ultimate Live DVD տարբերակին։


== Ստեղծագործությունների ցանկ ==
«Do You Remember The First Time?»
«Monday Morning»
«Pencil Skirt»
«I Spy»
«Sorted for E’s & Wizz»
«Something Changed»
«Live Bed Show»
«Acrylic Afternoons»
«Babies»
«Disco 2000»
«Mis-Shapes»
«F.E.E.L.I.N.G.C.A.L.L.E.D.L.O.V.E»
«Underwear»
«Common People»


== Արտաքին հղումներ ==
AcrylicAfternoons
«Truth and Beauty: the story of Pulp» by Mark Sturdy (Omnibus Press)
(1289) Կութաիսի

(1289) Կութաիսի (անգլ.՝ Kutaissi), աստերոիդ աստերոիդների հիմնական գոտում։ Հայտնաբերվել է 1933 թվականի օգոստոսի 19-ին Գրիգորի Նեույմինի կողմից Սիմեիզում։
Միջին հեռավորությունը Արեգակից կազմում է 2,860464 ա. մ., առավելագույնը մոտենում է 2,6819 ա. մ. հեռավորության վրա և հեռանում 3,039 ա. մ.։ Արեգակի շուրջ մեկ ամբողջական պտույտ է կատարում 1767,07 երկրային օրվա ընթացքում, իր ուղեծրով շարժվելով միջինում 0,203727 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,62° անկյուն։
Կութաիսի աստերոիդը պատկանում է Կորոնիսի աստերոիդների ընտանիքին, որի մեջ ներառված են այս պահին հայտնի ավել քան 300 անդամներ։ Բավականին անսովոր է հանդիսանում այն փաստը, որ այս ընտանիքի անդամները շարժվում են գործնականորեն մի ուղեծրով։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1289) Կութաիսի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բաբալյան

Բաբալյան, հայկական ազգանուն։


== Հայկական ազգանուններ ==
Արտաշես Ադամի Բաբալյան (1886-1959), բժիշկ, հասարակական-քաղաքական գործիչ, հրատարակիչ։
Արուս Գրիգորի Բաբալյան (1893-1982), հայ երգչուհի (քնարական սոպրանո), մանկավարժ։
Գ. Պ Բաբալյան (?-20-րդ դար), մամուլի աշխատակից։
Մարգարիտ Գերասիմի Բաբալյան (1880-1907), հայ դերասանուհի։
Ներսես Ավետի Բաբալյան (1908-1959), հայ բժիշկ, փոխգնդապետ, Հայրենական մեծ պատերազմի մասնակից։


== Տես նաև ==
Բաբալանյան
Բաբալյանց


== Ծանոթագրություններ ==
Պրատովեկիո

Պրատովեկիո (իտալերեն՝ Pratovecchio), կոմունա Իտալիայում, գտնվում է Տոսկանա մարզի Արեցո գավառում։
Բնակչությունը՝ 3109 մարդ (2008 թվականի մարդահամարի տվյալների)։ Բնակչության միջին խտությունը՝ 41 մարդ/կմ²։ Զբաղեցնում է 75 կմ² տարածք։ Փոստային ինդեքս՝ 52015։ Հեռախոսային կոդը՝ +39 0575։


== Ժողովրդագրություն ==
Բնակչության թվաքանակի փոփոխությունները


== Կապի տվյալներ ==
Հեռախոս։ 0575 583762
Էլեկտրոնային փոստ։ comune.pratovecchio@technet.it
Պախտոնական կայք։ http://www.pratovecchio.net/ Archived 2005-07-16 at the Wayback Machine.


== Արտաքին հղումներ ==
http://www.pratovecchio.net/ Archived 2005-07-16 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Սև թևի տակ

Սև թևի տակ (ֆիլմի այլ անվանումն է՝ Ազդանշան ջրվեժի մոտ), 1930 թվականին Հայֆիլմ կինոստուդիայի նկարահանած համր ֆիլմ։


== Սյուժե ==
Առաջին աշխարհամարտից հետո հայրենի գյուղ վերադարձած երիտասարդ զինվորականը՝ Անդոն, պայքարի է հրահրում համագյուղացիներին «դասակարգային թշնամու» դեմ։


== Ստեղծագործական խումբ ==
Սցենարի հեղինակներ - Ակսել Բակունց, Պատվական Բարխուդարյան
Բեմադրող ռեժիսոր - Պատվական Բարխուդարյան
Բեմադրող օպերատոր - Ալեքսանդր Ստանկե
Բեմադրող նկարիչներ - Տարագրոս Տեր-Վարդանյան, Եվգենի Լևխանյան
Ռեժոսորի ասիստենտներ - Լևոն Քալանթար, Ամասի Մարտիրոսյան
Գլխավոր ադմինիստրատոր - Միքայել Գարագաշ


== Դերերում ==
Մարիամ - Հասմիկ (Թագուհի Հակոբյան)
Ռոստոմ - Միքայել Գարագաշ
Անդո - Ա.Ամիրագյան (Ամիրագով)
Գեղջկուհի Մանե - Ե.Բրեշե (Բարխուդարյան)
Հոգևորականներ - Լևոն Քալանթար, Արամ Ամիրբեկյան
Մինաս - Ամասի Մարտիրոսյան
Կուլակ - Կ.Գեղամյան
Գեներալ - Իվան Պերեստիանի
Քեռի Ավան - Գ.Զոյան


== Ծանոթագրություններ ==


== Արտաքին հղումներ ==
http://www.kino-teatr.ru
http://www.imdb.com
Արբաշ (գետակ)

Արբաշ, Արպաշ, Պուրպուր, գետակ Կիլիկիայում, Միջերկրական ծովի ավազանում հոսում է Լամոս և Կիդնոս գետերի միջև ընկած տարածությունով։ Գետաբերանի մոտ գտնվում է Արբաշ բերդի ավերակները։


== Ծանոթագրություններ ==
Պալիևկա (գյուղ, Յամպոլի շրջան)

Անվան այլ կիրառումների համար տե՛ս՝ ՊալիևկաՊալիևկա (ուկրաիներեն՝ Паліївка), գյուղ Ուկրաինայի Սումիի մարզի Յամպոլի շրջանում։
2001 թվականի տվյալներով Պալիևկա գյուղում բնակվում էր 610 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վարդան Շահպարոնյան

Վարդան Գասպարի Շահպարոնյան (նոյեմբերի 11, 1872(1872-11-11), Ախալքալաք, Թիֆլիսի նահանգ, Կովկասի փոխարքայություն, Ռուսական կայսրություն - օգոստոսի 1, 1941(1941-08-01), Երևան, Հայկական ԽՍՀ, ԽՍՀՄ), հայ հասարակական-քաղաքական գործիչ, խմբագիր, գրող։ ՍԴՀԿ անդամ։


== Կենսագրություն ==
Վարդան Շահպարոնյանը ծնվել է 1872 թվականին Ախալքալաքում։ Նախնական կրթությունն ստացել է տեղի դպրոցում, 1890 թվականին ավարտել է Թիֆլիսի Ներսիսյան դպրոցը։ 1903 թվականին ձերբակալվել և աքսորվել է Ռուսաստանի Կալուգայի նահանգ (1908)։ 1909 թվականից եղել է Ախալքալաքի Սուրբ Խաչ եկեղեցու ծխական դպրոցի տեսուչ, հոգաբարձու, 1914 թվականին կառուցել է դպրոցի նոր շենք)։ 1913 թվականին հիմնադրել է Ախալքալաքի գավառական «Ջավախք» պարբերականը։ 1912 թվականին Ախալքալաքում Թափարվան գետի վրա իր միջոցներով կառուցել է առաջին հէկ-ը։ 1917 թվականից եղել է Կովկասի Հայոց բարեգործական ընկերության Ախալքալաքի մասնաճյուղի նախագահ, 1921 թվականից՝ Ախալքալաքի գավկոմի տնտեսագիտական, 1921-1923 թվականներին՝ լուսավորության բաժինների վարիչը։ 1920-ական թվականներին տեղափոխվել է Երևան, աշխատել Հայաստանի օգնության կոմիտեում։ Մահացել է Երևանում։


== Ստեղծագործություններ ==
Շահ-Պարոն գրական ծածկանունով լույս են տեսել Վարդան Շահպարոնյանի հետևյալ գրքերը՝

Անտոն Սիմոնիչ, 1905
Արմէն եւ Ֆաթման, 1909
Արցունքի ծով, 1912
Գող՝ սիրտը դող, 1912


== Ծանոթագրություններ ==


== Արտաքին հղումներ ==
«Երկիր Զաբախա» ՝ Վարդան Շահպարոնյան